**Suplement i Certifikatës për kualifikimin profesional,**

**SHËRBIME MOTORI, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl për shërbimet e mirëmbajtjes dhe të riparimit në motorët e mjeteve të transportit.
* Tё kryejё llogaritje tё thjeshta ekonomike qё lidhen me shërbimet e mirëmbajtjes dhe riparimit në motorët e mjeteve të transportit.
* Të zbatojë standardet e profesionit.
* Të interpretojë dhe plotësojë dokumentacionin teknik dhe financiar për shërbimet e mirëmbajtjes dhe riparimit në motorët e mjeteve të transportit.
* Të organizoje vendin e punës për kryerjen e shërbimeve të mirëmbajtjes dhe riparimit në motorët e mjeteve të transportit.
* Të përzgjedhë veglat, pajisjet, instrumentet dhe materialet e duhura për kryerjen e shërbimeve të mirëmbajtjes dhe riparimit në motorët e mjeteve të transportit.
* Të realizojë kontrollet dhe matjet e nevojshme për shërbimet e mirëmbajtjes dhe riparimit në motorët e mjeteve të transportit.
* Të përdorë dhe mirëmbajë veglat, pajisjet dhe instrumentet e punës.
* Të realizojë kontrollin dhe gjetjen e parregullsive në motorët e mjeteve të transportit.
* Të realizojë mirëmbajtjen dhe riparimin e mekanizmit bjellë-manivelë dhe mekanizmit të shpërndarjes së gazeve të motorit.
	+ Të realizojë mirëmbajtjen dhe riparimin e sistemit të vajisjes së motorit.
	+ Të realizojë mirëmbajtjen dhe riparimin e sistemit të ftohjes së motorit.
	+ Të realizojë mirëmbajtjen dhe riparimin e sistemit të ushqimit dhe shkarkimit të motorit.
* Të realizojë mirëmbajtjen dhe riparimin e sistemit elektrik dhe elektronik të motorit.
* Të komunikojë me etikën e duhur në kuadrin e veprimtarive profesionale.
* Të zbatojë rregullat e mbrojtjes në punë dhe të ruajtjes së mjedisit.
* Të përdorë teknologjinë dixhitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime Motori”, Niveli III në KSHK, referuar nivelit III të KEK, e pajis individin Certifikatën Profesionale të nivelit dhe Suplementin përkatës të saj të punonjësit të kualifikuar në këtë fushë.

Ky kualifikim i jep individit mundësinë që t`i drejtohet tregut të punës për punësim nё ndërmarrje të shërbimeve të mjeteve të ndryshme të transportit, nё ndërmarrje ku përdoren motorët me djegie të brendshme, në pika servisi të mjeteve të ndryshme të transportit, të mekanikës bujqësore, të shitjes së pjesëve të ndërrimit, si dhe në veprimtari të tjera që veprojnë në këtë drejtim.

Me përfundimin e kualifikimit profesional “Shërbime Motori”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare..

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).